Dié man kry net nie die prentjie nie. Dis in oranje op wit vir hom uitgespel op die helder, groen gras van die Toyota- Vrystaatstadion.
Dis nie net Toetie nie. Die meeste afrigters in Suid-Afrika wat ruggas jol soos miskruiers bolle poef rol. ’n Geploeter en hopies vorm. Hy is maar nes Zuma die land bestuur en die meeste van sy kabinetslede agter die groot miskruier aan drentel. En ja – soos die meeste van ons.
Dit sal nie by ons skole gebeur soos by die universiteite nie. Ons is reeds in ’n revolusie. Ek herhaal: Die revolusie is hier. Net soos Franco en Johann Ackermann by die Leeus nuut gedink en gedoen het, moet ons radikaal anders dink om te oorleef. Wegkruipertjie gaan nie help nie.
Dink soos die Vrystaat en nie soos die Bokke nie, anders gaan jy verpletter word. Dalk luister Toetie vir Franco. Dalk.